David Batty

David Batty (sündinud 2. detsembril 1968) on Inglismaa endine jalgpallur (kaitsev poolkaitsja).

Ta mängis 17-aastase karjääri jooksul erinevates Inglismaa klubides ja Inglismaa jalgpallikoondises. Ta käis väljakul 438-s liigamängus ning lõi kaheksa väravat. Batty kuulus Inglise koondisesse 1992. aasta EM-l ja 1998. aasta MM-l.

Ta võitis Leeds Unitediga Football League Second Divisioni (tugevuselt teise liiga) ja Football League First Division (kõrgliiga) viimasel hooajal enne selle Premier League'iks reformimist. Ta kuulus hooajal 1994–95 Premier League'i võitnud Blackburn Roversi koosseisu, kuid medalit ei saanud.

David Batty lõpetas mängijakarjääri aastal 2004 ning on pärast seda elanud meediapildist eemal ja andnud vähe intervjuusid. Mitmed tema endised meeskonnakaaslased on väitnud, et Batty suhtus jalgpalli kui töösse ning ei tundnud mängu vastu erilist huvi.

Saavutused
Leeds United
 Inglise kõrgliiga: 1991–92
 Inglise teine liiga: 1989–90
 Inglise superkarikas: 1992

Individuaalsed
 PFA Aasta Meeskond: 1993–94, 1996–97, 1997–98

Viited

Kategooria:Sündinud 1968
Kategooria:Inglismaa jalgpallurid
Kategooria:Leeds United FC jalgpallurid
Kategooria:Blackburn Rovers FC mängijad
Kategooria:Newcastle United FC mängijad
Kategooria:Premier League'i mängijad